ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กธ ๑/๒๕๕๓เรื่องลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้า[๑] อาศัยอำนาจตามความในมาตรา ๗ (๑) และ (๒) และมาตรา๓๕ (๘) แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ คณะกรรมการกำกับการซื้อขายสินค้าเกษตรล่วงหน้า จึงออกประกาศ ดังต่อไปนี้ข้อ ๑ ในประกาศนี้บุคคลผู้มีอำนาจจัดการกิจการหมายความว่า กรรมการ ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกันสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าสำนักงาน ก.ล.ต. หมายความว่าสำนักงานคณะกรรมการกำกับหลักทรัพย์และตลาดหลักทรัพย์คณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าคณะกรรมการ ก.ล.ต. หมายความว่าคณะกรรมการกำกับหลักทรัพย์และตลาดหลักทรัพย์พระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า(ฉบับที่ ๒) พ.ศ. ๒๕๕๐ข้อ ๒ ผู้ที่จะขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ที่ปรึกษาการซื้อขายล่วงหน้าที่เป็นนิติบุคคลตัวแทนสนับสนุนการซื้อขายล่วงหน้าและผู้จัดการการซื้อขายล่วงหน้าต้องไม่มีลักษณะต้องห้ามดังต่อไปนี้(๑)อยู่ระหว่างการยื่นขออนุญาตเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าหรือธุรกิจสัญญาซื้อขายล่วงหน้า ประเภทผู้จัดการเงินทุนสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้าเฉพาะกรณีที่ขอรับใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้า(๒)เคยหรืออยู่ระหว่างการถูกสั่งพักใช้หรือถูกเพิกถอนใบอนุญาตประกอบธุรกิจตามกฎหมายว่าด้วยการซื้อขายสินค้าเกษตรล่วงหน้ากฎหมายว่าด้วยสัญญาซื้อขายล่วงหน้าหรือกฎหมายที่เกี่ยวข้องกับธุรกิจสถาบันการเงินอื่นไม่ว่าในประเทศหรือต่างประเทศภายในระยะเวลาไม่เกินห้าปี โดยนับถึงวันที่ยื่นคำขออนุญาต(๓)เคยหรืออยู่ระหว่างการถูกร้องทุกข์หรือถูกกล่าวโทษโดยสำนักงาน สำนักงาน ก.ล.ต. หรือหน่วยงานกำกับดูแลสถาบันการเงินไม่ว่าในประเทศหรือต่างประเทศในความผิดตามกฎหมายว่าด้วยการซื้อขายสินค้าเกษตรล่วงหน้ากฎหมายว่าด้วยสัญญาซื้อขายล่วงหน้าหรือกฎหมายที่เกี่ยวข้องกับธุรกิจสถาบันการเงินอื่นไม่ว่าในประเทศหรือต่างประเทศหรือมีประวัติเสียหายอย่างร้ายแรงตามกฎหมายดังกล่าว ภายในระยะเวลาไม่เกินห้าปีโดยนับถึงวันที่ยื่นคำขออนุญาตข้อ ๓ บุคคลดังต่อไปนี้ต้องไม่มีลักษณะต้องห้ามตามข้อ ๔(๑)บุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ได้รับใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้า ผู้ค้าล่วงหน้าเพื่อการซื้อขายล่วงหน้าเป็นรายสินค้านายหน้าซื้อขายล่วงหน้านายหน้าซื้อขายล่วงหน้าสำหรับผู้ขออนุญาตที่ประกอบธุรกิจอื่นอยู่แล้วที่ปรึกษาการซื้อขายล่วงหน้าที่เป็นนิติบุคคล ตัวแทนสนับสนุนการซื้อขายล่วงหน้าและผู้จัดการการซื้อขายล่วงหน้า(๒)ผู้ที่จะขอรับใบอนุญาตประกอบธุรกิจการซื้อขายล่วงหน้า ประเภทตัวแทนซื้อขายล่วงหน้าข้อ ๔ บุคคลตามข้อ ๓ ต้องไม่มีลักษณะต้องห้าม ดังต่อไปนี้(๑) เป็นบุคคลล้มละลาย(๒)เคยถูกจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์(๓) เคยเป็นกรรมการผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(๔) เคยเป็นกรรมการผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(๕) เคยถูกถอดถอนจากการเป็นประธานกรรมการกรรมการหรือผู้จัดการของสถาบันการเงินใด เว้นแต่จะได้รับยกเว้นจากคณะกรรมการก.ส.ล.(๖) เคยถูกถอดถอนตามมาตรา ๖๐ แห่งพระราชบัญญัติ(๗) เป็นคนไร้ความสามารถหรือเสมือนไร้ความสามารถ(๘) อยู่ระหว่างการถูกร้องทุกข์หรือถูกกล่าวโทษโดยสำนักงานหรือสำนักงานก.ล.ต. ตามกฎหมายว่าด้วยการซื้อขายสินค้าเกษตรล่วงหน้ากฎหมายว่าด้วยสัญญาซื้อขายล่วงหน้ากฎหมายว่าด้วยหลักทรัพย์และตลาดหลักทรัพย์หรือกฎหมายว่าด้วยทรัสต์เพื่อธุรกรรมในตลาดทุนในเรื่อง ดังต่อไปนี้(ก) การฝ่าฝืนหรือไม่ปฏิบัติตามมาตรา ๑๑๙ มาตรา๑๒๐ มาตรา ๑๒๑ มาตรา ๑๒๒ หรือมาตรา ๑๒๓ แห่งพระราชบัญญัติหรือตามมาตรา ๙๒ มาตรา ๙๔มาตรา ๙๕ มาตรา ๙๖ มาตรา ๙๗ มาตรา ๙๙ หรือมาตรา ๑๐๐แห่งกฎหมายว่าด้วยสัญญาซื้อขายล่วงหน้าหรือตามมาตรา ๒๓๘ มาตรา ๒๓๙ มาตรา ๒๔๐ มาตรา๒๔๑ หรือมาตรา ๒๔๓ แห่งกฎหมายว่าด้วยหลักทรัพย์และตลาดหลักทรัพย์(ข) การบริหารงานเป็นการหลอกลวง ฉ้อฉลหรือทุจริต(ค)การจงใจแสดงข้อความเท็จอันเป็นสาระสำคัญหรือปกปิดข้อความจริงอันเป็นสาระสำคัญที่ควรบอกให้แจ้งในเอกสารใดที่ต้องเปิดเผยต่อประชาชนหรือต้องยื่นต่อสำนักงานสำนักงานก.ล.ต. คณะกรรมการ ก.ส.ล. คณะกรรมการกำกับตลาดทุนหรือคณะกรรมการ ก.ล.ต.(ง) ประกอบธุรกิจการซื้อขายล่วงหน้าธุรกิจสัญญาซื้อขายล่วงหน้า ธุรกิจหลักทรัพย์หรือธุรกิจทรัสตีโดยไม่ได้รับอนุญาต(๙)อยู่ระหว่างการถูกร้องทุกข์หรือถูกกล่าวโทษโดยหน่วยงานกำกับดูแลสถาบันการเงินไม่ว่าในประเทศหรือต่างประเทศเนื่องจากการบริหารโดยทุจริตและทำให้เกิดความเสียหายไม่ว่าจะต่อสถาบันการเงินที่ตนสังกัดหรือต่อลูกค้า(๑๐)เคยต้องคำพิพากษาถึงที่สุดให้จำคุกไม่ว่าศาลจะมีคำพิพากษาให้รอการลงโทษหรือไม่ก็ตามในความผิดตามกฎหมายว่าด้วยการซื้อขายสินค้าเกษตรล่วงหน้ากฎหมายว่าด้วยสัญญาซื้อขายล่วงหน้ากฎหมายว่าด้วยหลักทรัพย์และตลาดหลักทรัพย์หรือกฎหมายว่าด้วยทรัสต์เพื่อธุรกรรมในตลาดทุนในเรื่องดังต่อไปนี้ภายในระยะเวลาไม่เกินห้าปีโดยนับถึงวันที่ขอความเห็นชอบบุคคลดังกล่าวเป็นบุคคลผู้มีอำนาจจัดการกิจการหรือขอรับใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าแล้วแต่กรณีหรือต้องคำพิพากษาดังกล่าวข้างต้นในเวลาใด ๆ เว้นแต่จะได้รับยกเว้นจากคณะกรรมการก.ส.ล.(ก) การฝ่าฝืนหรือไม่ปฏิบัติตามมาตรา ๑๑๙ มาตรา๑๒๐ มาตรา ๑๒๑ มาตรา ๑๒๒ หรือมาตรา ๑๒๓ แห่งพระราชบัญญัติหรือตามมาตรา ๙๒ มาตรา ๙๔มาตรา ๙๕ มาตรา ๙๖ มาตรา ๙๗ มาตรา ๙๙ หรือมาตรา ๑๐๐แห่งกฎหมายว่าด้วยสัญญาซื้อขายล่วงหน้าหรือตามมาตรา ๒๓๘ มาตรา ๒๓๙ มาตรา ๒๔๐ มาตรา๒๔๑ หรือมาตรา ๒๔๓ แห่งกฎหมายว่าด้วยหลักทรัพย์และตลาดหลักทรัพย์(ข) การบริหารงานเป็นการหลอกลวง ฉ้อฉลหรือทุจริต(ค)การจงใจแสดงข้อความเท็จอันเป็นสาระสำคัญหรือปกปิดข้อความจริงอันเป็นสาระสำคัญที่ควรบอกให้แจ้งในเอกสารใดที่ต้องเปิดเผยต่อประชาชนหรือต้องยื่นต่อสำนักงานสำนักงานก.ล.ต. คณะกรรมการ ก.ส.ล. คณะกรรมการกำกับตลาดทุนหรือคณะกรรมการ ก.ล.ต.(ง) ประกอบธุรกิจการซื้อขายล่วงหน้าธุรกิจสัญญาซื้อขายล่วงหน้า ธุรกิจหลักทรัพย์หรือธุรกิจทรัสตีโดยไม่ได้รับอนุญาต(๑๑)เคยต้องคำพิพากษาถึงที่สุดให้จำคุกไม่ว่าศาลจะมีคำพิพากษาให้รอการลงโทษหรือไม่ก็ตามเนื่องจากการบริหารโดยทุจริตและทำให้เกิดความเสียหาย ไม่ว่าจะต่อสถาบันการเงินที่ตนสังกัดหรือต่อลูกค้าภายในระยะเวลาไม่เกินห้าปีโดยนับถึงวันที่ขอความเห็นชอบบุคคลดังกล่าวเป็นบุคคลผู้มีอำนาจจัดการกิจการหรือขอรับใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าแล้วแต่กรณี หรือต้องคำพิพากษาดังกล่าวข้างต้นในเวลาใดๆ เว้นแต่จะได้รับยกเว้นจากคณะกรรมการ ก.ส.ล.(๑๒)เคยเป็นกรรมการผู้จัดการหรือบุคคลผู้มีอำนาจในการจัดการของสถาบันการเงินที่ถูกเพิกถอนใบอนุญาตถูกควบคุมกิจการ ถูกระงับการดำเนินกิจการเนื่องจากแผนแก้ไขฟื้นฟูฐานะหรือการดำเนินงานไม่ผ่านความเห็นชอบของหน่วยงานกำกับดูแลสถาบันการเงินนั้นหรือของคณะกรรมการองค์การเพื่อการปฏิรูประบบสถาบันการเงินหรือถูกสั่งการให้แก้ไขฐานะทางการเงินที่เสียหายด้วยการลดทุนและมีการเพิ่มทุนในภายหลังโดยได้รับความช่วยเหลือจากหน่วยงานหรือสถาบันการเงินของรัฐซึ่งตนมีส่วนก่อให้เกิดความเสียหายหรือต้องร่วมรับผิดชอบในความเสียหายที่เกิดขึ้นต่อสถาบันการเงินดังกล่าวภายในระยะเวลาไม่เกินห้าปีโดยนับถึงวันที่ขอความเห็นชอบบุคคลดังกล่าวเป็นบุคคลผู้มีอำนาจจัดการกิจการหรือขอรับใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้า แล้วแต่กรณี หรือตกเป็นบุคคลดังกล่าวข้างต้นในเวลาใดๆ เว้นแต่จะได้รับยกเว้นจากคณะกรรมการ ก.ส.ล.(๑๓) เคยถูกห้ามพักหรือเพิกถอนการขึ้นทะเบียนหรือการปฏิบัติงานอย่างหนึ่งอย่างใดในการเป็นบุคลากรในธุรกิจสัญญาซื้อขายล่วงหน้าหรือธุรกิจหลักทรัพย์หรือเคยถูกห้ามพักหรือเพิกถอนการขึ้นทะเบียนหรือการปฏิบัติงานอื่นใดที่เทียบเคียงได้กับการเป็นบุคลากรในธุรกิจดังกล่าวตามคำสั่งของสำนักงาน ก.ล.ต. หน่วยงานกำกับดูแลหรือองค์กรที่มีอำนาจตามกฎหมายไม่ว่าในประเทศหรือต่างประเทศ ภายในระยะเวลาไม่เกินห้าปีโดยนับถึงวันที่ขอความเห็นชอบบุคคลดังกล่าวเป็นบุคคลผู้มีอำนาจจัดการกิจการหรือขอรับใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าแล้วแต่กรณี หรือถูกห้ามพักหรือเพิกถอนดังกล่าวข้างต้นในเวลาใด ๆ เว้นแต่จะได้รับยกเว้นจากคณะกรรมการก.ส.ล.(๑๔)เคยสิ้นสุดการขึ้นทะเบียนกับสำนักงานในการเป็นบุคลากรของผู้ประกอบธุรกิจการซื้อขายล่วงหน้าเนื่องจากไม่ปฏิบัติตามกฎหมายหรือกฎระเบียบของคณะกรรมการ ก.ส.ล. หรือสำนักงานในเรื่องเกี่ยวกับมาตรฐานการปฏิบัติหน้าที่ ภายในระยะเวลาไม่เกินห้าปีโดยนับถึงวันที่ขอความเห็นชอบบุคคลดังกล่าวเป็นบุคคลผู้มีอำนาจจัดการกิจการหรือขอรับใบอนุญาตประกอบธุรกิจการซื้อขายล่วงหน้าประเภทตัวแทนซื้อขายล่วงหน้าแล้วแต่กรณีหรือสิ้นสุดการขึ้นทะเบียนดังกล่าวข้างต้นในเวลาใด ๆเว้นแต่จะได้รับยกเว้นจากคณะกรรมการ ก.ส.ล.ข้อ ๕ บุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่มีลักษณะต้องห้ามตามข้อ๔ (๗) (๘) (๙) (๑๐) (๑๑) (๑๒) (๑๓) และ (๑๔)ข้อหนึ่งข้อใดอยู่แล้วก่อนวันที่ประกาศนี้มีผลใช้บังคับ จะไม่ถือว่าบุคคลดังกล่าวมีลักษณะต้องห้ามนั้นเมื่อประกาศนี้ผลใช้บังคับข้อ ๖ ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๔ มีนาคม พ.ศ. ๒๕๕๓พรทิวานาคาศัยรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๓มิถุนายน ๒๕๕๓นันท์นภัสร์/ตรวจ๓มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๖๖ ง/หน้า ๓๘/๒๖ พฤษภาคม ๒๕๕๓